"บัวขาว" โชว์ศิลปะแม่ไม้มวยไทย ให้สื่อต่างชาติ แสดงศักยภาพ Soft Power ไทย ในการประชุมเอเปค
สีสันของการประชุมผู้นำเขตเศรษฐกิจเอเปค APEC 2022 ที่ศูนย์การประชุมแห่งชาติสิริกิติ์ วันนี้ คือ กิจกรรมการแสดง และ Workshop ศิลปะแม่ไม้มวยไทย ที่นำโดย บัวขาว บัญชาเมฆ และทีมงาน ล้านนาไฟท์ติ้ง มวยไทย ที่ได้มีการขึ้นเวที บริเวณศูนย์แถลงข่าวสื่อมวลชน ก่อนที่จะมีการ Workshop สอนศิลปะมวยไทยแก่ผู้ที่สนใจ ซึ่งมีทั้งสื่อมวลชนชาวไทย และสื่อมวลชนชาวต่างชาติ ซึ่งเป็นกิจกรรมที่ได้รับเสียงตอบรับและให้ความสนใจ โดยเฉพาะจากสื่อต่างชาติ ที่มาติดตามรายงานข่าวการประชุมเอเปคที่ประเทศไทย ถือเป็นการเผยแพร่ศิลปะการป้องกันตัว โชว์ศักยภาพ Soft Power ที่เป็นเอกลักษณ์ประจำชาติไทยไปสู่ต่างประเทศ